cyanic-selkie/wikianc huggingface dataset:
Kuito
Bis zur Onofhängegkeet vun Angola am Joer 1975 huet d'Stad Silva Porto geheescht, zu Éiere vum portugiseschen Explorateur António Francisco da Silva Porto.
Lëscht vun de fréiere Lëtzebuerger Paren
Dës Lëscht vun de fréiere Lëtzebuerger Paren, wéi se bis de 7. Mee 2017 bestanen hunn, ass en Deel vun de Referenztabellen.
Déi aktuell Pare sinn an der Lëscht vun de Lëtzebuerger Paren ze fannen.
I misteri della giungla nera
I misteri della giungla nera ass e franséisch-italieenesche Film vum Luigi Capuano aus dem Joer 1964 no engem Roman vum Emilio Salgari.
Ëm wat geet et am Film?
D'Meedche vun engem Englänner gëtt vun enger indescher Sekt gekidnappt…
Georges Rivière
Hien ass mat der franséischer Schauspillerin Lucile Saint-Simon bestuet.
Elon Musk
Den Elon Reeve Musk, gebuer den 28. Juni 1971 zu Pretoria a Südafrika, ass en US-amerikanesche Fabrikant, Investisseur an Erfinder. , Hie gouf bekannt duerch seng Erfolleger als Internetdéngschtubidder, besonnesch mam Bezueldéngscht PayPal an der follgender Grënnung vun dräi Firmen: der Solarstroumentreprise SolarCity, dem Elektroautoproduzent Tesla an der Firma SpaceX, mat där hie seng Visioun vun enger privat finanzéierter Raumfaartindustrie verwierklecht huet. Doriwwer eraus ass hien an der Direktioun vun eelef weideren Entreprisen, an huet am Oktober 2022 fir 44 Milliarden US-Dollar de Mikrobloggingdéngscht Twitter kaaft.
Liewen
Dem Musk säi Papp war e südafrikanesche Maschinnebauingenieur a seng Mamm e kanadescht Model.
Berchem
Berchem ass:
Elon Musk
Liewen
Allerdéngs huet hien no zwéin Deeg um Campus entscheet, d'Studium opzeginn an eng Internetentreprise ze grënnen.
Den Elon Musk war mat der Fantasyschrëftstellerin Justine Musk bestuet, d'Koppel huet fënnef Jongen. De 25. September 2010 bestit de Musk déi brittesch Schauspillerin Talulah Riley. Schonn Ufank 2012 gouf hien nees gescheet. Am Juli 2013 huet d'Koppel sech nees bestuet, a schonn den 31. Dezember 2014 huet den Elon Musk fir d'zweet d'Scheedung agereecht. 2015 hu si hir Scheedung nees réckgängeg gemaach. De Musk wunnt an engem Haus zu Boca Chica (Texas) um Terrain vun der Starbase, dat hie vu senger Firma SpaceX lount.
Am Mäerz 2010 war hien am Dokumentarfilm Die 4. Revolution – Energy Autonomy ze gesinn.
2015 hat den Elon Musk e Gaaschtoptrëtt an der 9. Folleg The Platonic Permutation vun der 9. Staffel vun der Serie The Big Bang Theory, an där hie sech selwer gespillt huet. ,
Benguela (Stad)
Benguela ass eng Stad op der Atlantikküst am Weste vun Angola an d'Haaptstad vun der Provënz mam selwechten Numm.
Benguela gouf 1617 vum Manuel Cerveira Pereira als portugiseschen Handelsposte gegrënnt.
Geschicht
De 17. Mee 1617 ass de Manuel Cerveira Pereira mat sengem Schëff an der Bucht vun de Kéi (Baía das Vacas) gelant, wou hien d'Festung vum Hellege Philipp vu Benguela (Forte de São Filipe de Benguela) gegrënnt huet. Et war déi zukünfteg Haaptstad vum Buengela-Kinnekräich, dat 1615 administrativ vum Kongoräich, engem Vasallestaat vun der portugisescher Kroun, ofgespléckt gi war. 1641 ass Benguela vun den Hollänner eruewert ginn an eréischt 1648 konnten d'Portugisen ënnert dem Kommando vum Salvador Correia d'Stad nees ënnert hir Kontroll bréngen.
Méi spéit huet sech d'Festung zu engem wichtege Bréckekapp fir d'Migratioun an d'Penetratioun vun de Portugisen an d'Hannerland entwéckelt, wat eng Phas vun urbanistescher Entwécklung mat sech bruecht huet.
Nodeems d'Fransousen d'Stad 1705 bal komplett zerstéiert haten ass si tëscht 1710 a 1733 erëm nei opgebaut ginn. 1748 war déi éischt Mass an der Kierch Nossa Senhora do Pópulo gehale ginn. Si war dat éischt Gebai aus Steen a Kallek an der Stad.
1899 huet d'portugisesch Regierung mat der Konstruktioun vun der Benguelabunn ugefaangen, fir d'Ressourcen aus dem angolaneschen Hannerland an aus dem belsche Kongo op d'Küst kënnen ze transportéieren.
Bevëlkerung
2017 gouf d'Bevëlkerung vun der Gemeng op 607.785 Awunner geschat, dovun 317.158 Fraen. 2024 soll se der anglolanescher Bevëlkerungsprojektioun no 728.199 Awunner hunn.
Romans (Ain)
Romans ass eng franséisch Gemeng am Departement Ain (01) an der Regioun Auvergne-Rhône-Alpes.
Gaby Morlay
D'Gaby Morlay, gebuer als Blanche Pauline Fumoleau den 8. Juni 1893 zu Angers a gestuerwen de 4. Juli 1964 zu Nice, war eng franséisch Schauspillerin.
Si huet a Filmer vu bedeitende Filmregisseure wéi: Maurice Tourneur, Jacques Feyder, Sacha Guitry, Max Ophuls an Alberto Lattuada matgespillt.
Gianni Ambrosio
Den Gianni Ambrosio, gebuer den 23. Dezember 1943 zu Santhià an der Provënz Vercelli, ass de Bëschof vu Piacenza an Italien.
Seng Ordinatioun als Bëschof krut hien de 16. Februar 2008 zu Piacenza.
La menace (Film 1977)
La menace ass e franséisch-kanadesche Film vum Alain Corneau aus dem Joer 1977.
Stadius (Moundkrater)
De Stadius ass e 64 km groussen, staark erodéierte Moundkrater um Westrand vum Sinus Aestuum, no bei der Mëtt vun der äerdzougedréiter Äerdmoundsäit. Den exakt kreesfërmege Kraterrampli gouf bei der Mareformung mat basalteschem Lava iwwerschwemmt, soudatt nëmmen nach en halleffäerdege Rank vun e puer 100 Meter Héicht steet ("Geeschterkrater").
An der Noperschaft läit nërdlech de Grousskrater Eratosthenes a westlech de jonke Rankbierg Copernicus, deem säin Aschlagkierper e puer kettefërmeg opgereite Sekundärkrater nërdlech vum Stadius verursaacht hat.
Ferdinand Marcos
Hien huet sech als Alliéierte vun de USA opgebaut, an deenen hir Ostasien-Politik ënnerstëtzt. Ë. a. huet hien 1966 bis 1969 ronn 2000 philippinnesch Zaldoten an de Vietnamkrich geschéckt fir d'Amerikaner z'ënnerstëtzen.
Vun 1970 koum et ëmmer nees zu Onrouen, ufanks vu Studenten, dunn a Form vun Explosiounen, déi de Marcos lénkse Gruppéierungen ugehaangen huet, déi awer méiglecherweis vu Provokateure vun der Regierung gemaach goufen. Den 21. September 1972 huet de Marcos den Ausnamezoustand proklaméiert, huet eng 30.000 Leit aspäre gelooss (dorënner Oppositioneller, Studenten, Journalisten a Gewerkschaftler) an de Kongress, d'Parlament, ofgesat. Vun do un huet hie mat Presidentendekreter regéiert. Méi spéit huet hien och nach d'Krichsrecht ausruffe gelooss.
An de Joren dono huet d'Wirtschaft sech zwar erholl, ma déi Monopoler déi nei geschaf goufen, nodeems déi al Entreprisen enteegent gi waren; waren ewell all an der Hand vu Frënn oder Famill vum Marcos, dee sou Joer fir Joer -zeg Milliounen US-Dollar op geheime Konten am Ausland iwwerwise krut. Hie gëtt, nom Suhartu, a virum Mobutu, als deen zweetkorruptste Politiker zënter den 1970er ageschat.
Den 21. August 1983 gouf de prominente Marcos-Kritiker Benigno Aquino, Jr. (1932–1983) zu Manila erschoss. Millioune Leit ware bei sengem Trauercortège derbäi. Seng Witfra Corazón Aquino gouf zu der Symbolfigur vun der Oppositioun an hat grousse Support am Vollek.
Wéinst dem Drock vun der Oppositioun huet de Marcos Enn 1985 virgezunnen Neiwalen ausgeruff, déi de 7. Februar 1986 organiséiert goufen. D'Corazon Aquino war déi wichtegst Géigekandidatin. Obwuel Observateure massive Walbedruch festgestallt hunn, gouf de Marcos de 15. Februar zum Vainqueur ausgeruff.
De Verdeedegungsminister Juan Ponce Enrile an de Vizechef vun der Arméi, de Generol Fidel Ramos, hunn de Marcos zum Récktrëtt opgefuerdert a sech a Militärbase verschanzt. Honnertdausende vu Leit hu sech an den Deeg dono dem Ruff nom Récktrëtt vum Marcos ugeschloss an op der EDSA-Avenue protestéiert. De Marcos hat bei deem als EDSA-Revolutioun bekannten Opstand um Enn keng aner Wiel, wéi d'Land ze verloossen, an ass zesumme mat senger Fra Imelda an d'Vereenegt Staate vun Amerika, op Hawaii, an den Exil gaangen.
Paul Sontag
De Paul Sontag gebuer den 10. Februar 1912 zu Bouneweg a gestuerwen de 4. Oktober 1986 an der Stad war e lëtzebuergesche Sänger, Dirigent, a Komponist.
Hien ass vill a Programmer vun RTL opgetrueden. Vu Beruff war hien Eisebunner.
Berzelius (Moundkrater)
De Berzelius ass en Aschlagkrater op der nordëstlecher viischter Moundsäit, südëstlech vum Krater Cepheus an nordwestlech vum grousse Krater Geminus. D'Ramplie si relativ staark erodéiert. De Kraterbuedem ass zimmlech flaach.
De Krater gouf 1935 vun der I.A.U. nom schweedesche Medezinner a Cheemiker Jöns Jacob Berzelius genannt.
CPCA
CPAC ass d'ofkierzung vun:
Fernand Backes
Hien huet Lëtzebuerg op den Olympesche Summerspiller 1952 zu Helsinki vertrueden.
Brahe (Exoplanéit)
De Brahe (55 Cancri c) ass en Exoplanéit, deen d'Komponent A vum Duebelstäresystem Copernicus (Flamsteed-Bezeichnung: 55 Cancri A/B) ëmkreest. Wéinst senger héijer Mass gëtt ugeholl, datt et sech ëm e Gasplanéit handelt. Hien ass, vu sengem Stär aus gesinn, den drëtte bekannte Planéit vu sengem Planéitesystem.
Entdeckung
De Brahe gouf mat der Radialvitessmethod no Auswäertung vun Observatiounsdaten, déi vun 1989 bis 2002 um Lick-Observatoire gemaach goufen, entdeckt. Zum Zäitpunkt vun der Entdeckung war scho bekannt, datt de Copernicus ee Planéit, nämlech de Galileo, huet. De Brahe an de Lipperhey goufe vum Geoffrey Marcy an dem R. Paul Butler am Juni 2002 publizéiert. Et gouf Ufanks nach Zweifel, ob et sech wierklech ëm e Planéit handelt, well de Stär bal déi selwecht Rotatiounsperiod vun 42 Deeg huet, déi e Planéit mat där Ëmlafperiod virtäusche kéint. Mat weideren Observatioune konnt Brahe awer confirméiert ginn.
Bunneegenschaften
De Planéit huet nom Modell mat fënnef grousse Planéiten am Orbit ëm de Copernicus A eng nëmme kleng exzentresch Ëmlafbunn vun 0,086. Hien huet méiglecherweis eng 1:3-Bunnresonanz mam Planéit Galileo dee méi wäit banne läit. Fir en Ëmlaf brauch e 44,34 Äerddeeg. De Planéit kreest ëm säi Stär op enger mëttlerer Distanz (grouss Hallefachs) vun zirka 0,24 A.E.. Hien ass domat méi no bei sengem Stär wéi de Merkur bei der Sonn.
Physikalesch Eegenschaften
De Brahe huet eng Mindestmass vun 0,169 Jupitermassen, respektiv bal 54 Äerdmassen. Bei där am Ament ugehollener Systeminklinatioun vun 53°, déi awer nach bestëmmt muss ginn, wier hie mat 0,21 Jupitermassen däitlech méi masseräich. Et gëtt ugeholl, datt et e Gasplanéit ouni fest Uewerfläch ass.
Numm
Wéi all Exoplanéiten hat de Brahe um Ufank den offiziellen Numm vum Stär plus engem klenge Buschtaf, entspriechend der Reiefolleg vu senger Entdeckung. No engem ëffentlech ausgeschriwwenem Concours vun der I.A.U. krut hien de 15. Dezember 2015 den Numm vum däneschen Astronom Tycho Brahe.
SNCB-Linn 46
D'SNCB-Linn 46 ass eng fréier belsch Eisebunnsstreck déi vu Sankt Vith iwwer Lommersweiler op déi däitsch Grenz bei Steinebrück gefouert huet. Vun do hat se bis am Zweete Weltkrich Uschloss un d'Westäifelbunn a war bis 1918 selwer en Deel vun där Eisebunnsstreck.
Et war déi südlechst vu fënnef Eisebunnsstrecken déi virum Krich d'Belsch mat Däitschland verbonnen huet. Si war den 1. Oktober 1880 a Betrib geholl ginn a vum 10. September 1944 ass keen Zuch méi vu Sankt Vith a Richtung däitsch Grenz gefuer, well d'Streck ze vill beschiedegt war an hanner Steinebrück zwou Brécke futti waren.
Motorama (Museksgrupp)
Motorama ass eng russesch Museksgrupp vu Rostow um Don, , , déi 2005 vum Sänger a Gittarist Wladislaw Parschin gegrënnt gouf. De Stil vun der Grupp ass Postpunk/New Wave an Indie Rock.
D'Band hat Succès an der Post-Punk-Undergroundszeen baussent Russland, virun allem an Europa,. 2015 ass Motorama an der Rockhal zu Esch-Uelzecht opgetrueden.
Anna Rita Del Piano
D'Anna Rita Del Piano, gebuer als Anna Rita Viapiano de 26. Juli 1966 zu Cassano delle Murge, ass eng italieenesch Schauspillerin. Si huet hir Carrière a Filmer 1997 ugefaangen. D'Schauspillerin ass och bekannt als Rita del Piano oder Annarita del Piano.
Saint-André-le-Bouchoux
Saint-André-le-Bouchoux ass eng franséisch Gemeng am Departement Ain (01) an der Regioun Auvergne-Rhône-Alpes.
Jakub Błaszczykowski
De Jakub "Kuba" Błaszczykowski, gebuer de 14. Dezember 1985 zu Truskolasy an der Woiwodschaft Śląskie, ass e polnesche Foussballspiller op der Mëttelfeldpositioun.
Hien huet a senger Carrière ënner anerem fir Wisła Kraków (2004–07) a Borussia Dortmund (2007–16) gespillt, an zanter 2016 fir d'VfL Wolfsburg.
Zanter 2006 spillt de Błaszczykowski fir déi polnesch Foussballnationalekipp. ,
Säi Monni ass de Foussballtrainer a fréiere Foussballspiller Jerzy Brzęczek.
Walter Laqueur
De Walter Laqueur, gebuer de 26. Mee 1921 zu Breslau, a gestuerwen den 30. September 2018 zu Washington, D.C., war en amerikanesch-jiddeschen Historiker a Politikberoder.
Den 8. November 1938 ass hien a Palestina geflücht.
Kandheet
E groussen Deel vu senger Kandheet huet de Walter ënner der Weimarer Republik an dem Opstieg vum Nationalsozialismus an dem domat verbonnenen Drëtte Räich erlieft.
Hie war a senger Jugend fréi un der Politik intresséiert. Mat 9 Joer huet hie schonn äifreg Zeitunge gelies. Zu deem Zäitpunkt war hien och mat “Weimarer” a jiddesche Bicher an Zäitschrëfte konfrontéiert. Wéi déi meescht aus hirer Schicht an Hierkonft ware seng Elteren awer net un der Politik intresséiert, deemno hu si de Walter an deem Beräich och net gefërdert. Nieft der Literatur war hien awer och vum Kino a Film begeeschtert. Zemools déi grouss franséisch, brittesch an amerikanesch Spillfilmer hat hien iwwer alles gär.
Edward Elgar
De Sir Edward William Elgar, 1st Baronet, OM, GCVO, gebuer den 2. Juni 1857 zu Lower Broadheath, bei Worcester, England, a gestuerwen den 23. Februar 1934, war en englesche Komponist, vun deem sengem Wierk eng Rëtsch Kompositiounen haut an de Repertoire vu moderner klassescher Concerts-Musek gehéieren. Zu senge bekanntste Kompositiounen an Orchesterwierker zielen, d ' Enigma Variations, d'Pomp and Circumstance Marches, Concerti fir Gei an Cello, an zwou Sinfoniën. Hien huet och Stécker fir Chouer geschriwwen, dorënner The Dream of Gerontius, Kammermusek a Lidder. 1924 gouf hien zum Master of the King's Musick ernannt.
Walter Laqueur
Kandheet
Hie war awer sportbegeeschtert, an huet intensiv Sport bedriwwen. Liichtathletik, Foussball, Handball a besonnesch Boxe ware seng sportlech Aktivitéiten. Boxe war seng gréisst Passioun déi hien, ënner der Leedung vun engem legendäre jiddeschen Trainer an als geleeëntleche Sparringpartner vun däitschen Amateur-Boxeren déi un den Olympesche Spiller deelgeholl hunn, ausgeübt huet.
Edward Elgar
Den Elgar war ee vun deenen Éischten, deen de Grammophon als Medium eescht geholl huet, fir seng Musek ze verbreeden. Tëscht 1914 an 1925 huet hien eng jett vu senge Kompositioune fir Schallplacken ophuele gelooss.
Walter Laqueur
Kandheet
Seng Schoulzäit ass sou verlaf: De Walter Laqueur ass an eng exklusiv Primärschoul gaangen, an déi gréisstendeels Schüler vu räichen aristokratesche Familljen oder vun der ieweschter jiddescher Mëttelschicht gaange sinn. Déi 4 Primärschouljoren huet hien an 3 gemaach, woubäi hie vu sengem éischte Schouljoer u Latäin geléiert huet. De Schoulofschloss konnt hie mat 16 maachen, also virum Hitler senger Aféierung vun der Wehrpflicht.
Am Lycée war hie bis 16 Joer. Hien ass an e Lycée mat grousser Traditioun gaangen, deen 3 bis 4 Nobelpräisdréier ervirbruecht huet. Seng Kolleege waren zu där Zäit gréisstendeels Netjudden, wat sech awer 1933 mam Opstig vum Nationalsozialismus an dem Bäitrëtt vu senge Kolleegen an d'Hitlerjugend grondleeënd geännert huet. Charakteristesch dozou gouf de Laqueur en Historiker vun der däitscher Jugendbeweegung.
Wärend dem Drëtte Räich waren hien a seng jiddesch Kolleege vu bestëmmten Aktivitéite wéi Klassenausflich oder politesche Versammlungen ausgeschloss. Perséinlech ass hien awer an där Zäit ni physesch belästegt oder ugegraff ginn, et blouf bei 3 bis 4 verbalen Attacken. Verhaft gouf hien awer eng Kéier fir e puer Stonne well hien onbewosst, zu engem Zäitpunkt wou Ausflich verbuede waren, mat enger Jugendgrupp e Vëlosausfluch gemaach hat.
Seng Stad ass vum Nationalsozialismus ëmmer méi markéiert ginn. Si war elo voll vun Hakekräizer, NS-Fändelen an et gouf ewell e Konzentratiounslager direkt baussen der Stad. Et ass och an deem Kontext wou hien duerch d'Ënnergrond-Vereenegung KPO, eng riets Ofspléckung vun der KPD säin éischte Kontakt mat der marxistescher Literatur krut. Hie gouf zwar vun de lénksradikalen Iddie beaflosst, ass awer ni Member vun enger organiséierter Group ginn, well hie vun Ufank un Zweiwel um Mënschebild vun de Lénksen hat. Frënn vun him waren engagéiert Memberen, mat deenen hie reegelméisseg zesumme Radio Moskau op Däitsch gelauschtert huet a vun deenen hie lénks Literatur krut.
Flucht aus dem Nazidäitschland
Scho mat 14 oder 15 Joer huet de Laqueur d'Noutwendegkeet erkannt d'Land ze verloossen. Encouragéiert vu sengen Elteren huet hien ugefaangen no Méiglechkeeten ze sichen d'Land ze verloossen. Seng ganz Hoffnungen an d'Täschegeld huet hien a Bréifkorrespondenzen geluecht, woumat hie schliisslech Kontakt mat engem Monni opbaue konnt.
Mat deem senger finanzieller Hëllef a wéinst sengem fréie Schoulofschloss, wouduerch hien der Wehrpflicht entgoe konnt, ass et him gelongen den 8. November, um Virowend vun der Pogromnuecht, mam Zuch op Triest a vun do aus mam Schëff a Palestina ze flüchten. Seng Elteren, déi kee Courage a keng Mëttel fir en Neiufank haten, sinn an Europa bliwwen, an do, wéi och zwéi Monnie vun him, Affer vun der Shoah ginn.
D'Liewen an Israel an am Noen Osten
Zu deem Zäitpunkt hat de jonke Laqueur nach net vill vun der Welt gesinn, nëmmen zu Berlin a Kopenhagen war hie bis dohin, Paräis a London huet hien deemools nach net kannt.
Jean-Pierre Marielle
De Jean-Pierre Marielle, gebuer den 12. Abrëll 1932 zu Dijon a gestuerwen de 24. Abrëll 2019 zu Saint-Cloud, war e franséische Schauspiller.
Walter Laqueur
D'Liewen an Israel an am Noen Osten
A Palestina ass hien op d'Hebräesch Universitéit zu Jerusalem studéiere gaangen, wou hien allerdéngs net allze laang bliwwen ass an ni en akadeemeschen Titel krut. Arabesch konnt hie schonn, well hien an Däitschland d'arabesch Grammatik geléiert hat. Eng 15 järeg politesch Bildung krut hien am Noen Osten trotzdeem. Déi stoung allerdéngs am Géigesaz mat där vun anere Schüler aus der internationaler Politik am Westen. Anescht wéi si huet hie seng politesch Lafbunn mat Ënnersich aus “Drëtt Welt”-Regiounen ugefaangen, wat hien op seng net sonnerlech staark national a reliéis Gefiller zeréckféiert.
De Laqueur ass zu där Zäit an e Kibbuz gaangen, wou hie faszinéiert vun der russescher Sproch a mat Hëllef vu senger russescher Nopesch, déi Léierin war, Russesch geléiert huet, bis hien déi russesch Zäitschrëften, besonnesch déi déi sech mat der russescher Krichs- an Aarbechterliteratur befaasst hunn, liese konnt. Weider Literatur iwwer russesch Parteien huet hien an der Universitéitsbibliothéik zu Jerusalem fonnt. Weider krut hien am Norde vun Israel russesche Kontakt. Do huet hien, zesumme mat Judden aus Russland a Sibirien, als Wiechter op de Felder geschafft. Wärend senger Zäit am Noen Osten huet hien am arabesche Quartier vu Jerusalem gelieft, an ass als Journalist op Kairo a Beirut gereest. Den éischten Artikel vum Walter Laqueur ass 1942, a säin éischt Buch 1947 verëffentlecht ginn.
Nico Ney
Den Nico Ney, gebuer den 19. August 1956, ass e fréiere lëtzebuergesche Vëlossportler.
Walter Laqueur
D'Liewen an Israel an am Noen Osten
Wéinst sengem Openthalt am Noen Osten a senger Aktivitéit als Journalist konnt hien 1947 fir d'éischt Kéier als Begleeder vun enger UN-Delegatioun Beerscheba besichen. Säin Openthalt am Noen Osten war awer och vun Terrorismus geprägt. Sou gouf hien Zeie vun engem Bankiwwerfall an der Sprengung vum Hotel King David zu Jerusalem vun der Terrorgroup Irgun. Zu dëser Zäit war hien nach e jonke Reporter deen iwwer Terrorgroupe souwéi Terroruschléi, wei déi an Egypten, beriichten huet missen - en Theema dat hie méi spéit nach beschäftege wäert.
Europa wärend sengem Liewen
Zanter den 1950er Jore gehéiert de Laqueur zu de wéinege wierklech aflossräiche Politikberoder zu Washington. Nodeem hie 15 Joer an Israel gelieft hat, huet hien eréischt mat 30 Joer ugefaangen Europa systematesch z'ergrënnen. Seng éischt Statioune waren der Rei no Paräis, Berlin a London. Zu London ass hien 15 Joer mat senger Fra bliwwen. Hir Kanner sinn do an d'Schoul gaangen. Trotzdeem hu si vill Zäit mat Reesen duerch ganz Europa verbruecht. An England war hien Direkter vun der Wiener Library. Gläichzäiteg war hien och Professer un amerikaneschen an israeeleschen Universitéiten.
Jean-Pierre Marielle
Hien huet an iwwer 130 Kinos- an TV-Filmer eng Roll iwwerholl. Bedeitend Filmer an deenen hie matgespillt huet sinn: Week-end à Zuydcoote (1964) vum Henri Verneuil, Que la fête commence (1974) vum Bertrand Tavernier, Tous les matins du monde (1991) vum Alain Corneau a Micmacs à tire-larigot (2009) vum Jean-Pierre Jeunet.
Walter Laqueur
Europa wärend sengem Liewen
Hien huet sech ëmmer méi zu engem Historiker vun der Nokriichszäit an Europa entwéckelt, wat an 3 Bicher säin Ausdrock fënnt.
1969 huet hien dat éischt Buch iwwer Europa, Europe since Hitler, geschriwwen an 1970 publizéiert. An dësem Buch hält den Auteur mat enger optimistescher Aschätzung fir d'Zukunft vun Europa op.
Säin zweet Buch, A Continent Astray, gëtt 1979 publizéiert. Hei mécht de Laqueur drop opmierksam datt et ze fréi wier fir sech ze freeën, an datt Europa an engem längere Prozess vu politescher Stabiliséierung si géif.
A sengem drëtte Buch, The Last Days of Europe, dat am Joer 2006 publizéiert gouf verweist hien dorop datt dat Europa, wéi seng Generatioun et kannt huet, lues awer sécher verschwanne géif.
Nieft de Monographien huet hien 1970 eng Konferenz iwwer d'Weimarer Kultur an hir Bestseller aus dem Däitschland an den 1920er Joren op der New School an New York gehalen.
George III. vum Vereenegte Kinnekräich
Den George William Frederick, gebuer de zu London, a gestuerwen den 29. Januar 1820 um Windsor Castle, war vu 1760 bis 1801 Kinnek vu Groussbritannien a Kinnek vun Irland, dono bis zu sengen Doud Kinnek vum Vereenegte Kinnekräich Groussbritannien an Irland. Hie war ausserdeem, am Hellege Réimesche Räich, als Georg Wilhelm Friedrich, Kurfürst vu Braunschweig-Lüneburg, dat beim Wiener Kongress, 1814, Kinnekräich Hannover gouf.
Walter Laqueur
Den Intressi un der Sowjetunioun an um Marxismus
Insgesamt huet dem Laqueur seng Mataarbecht am Kongress ongeféier 10 Joer gedauert, woubäi en ni voll ugestallt war. Passend zu sengem Interesse zu Russland an der Sowjetunioun konnt de Laqueur an den 1960er an den USA e puer iwwerliewend Menschewiki kenneléieren, déi an hire Bicher an Zeitschrëften aus den 1920er qn 1930er Joren den Zesummebroch vun der Sowjetunion virausgesot haten. Säin Intressi fir déi sowjetesch Politik ass dun ënner dem Leonid Breschnew an der sowjetescher Stagnatiounsphas ëmmer manner ginn. Dëse Broch konnt hie mat de sëllegen Ufroen an Invitatioune maachen déi hien aus der Redaktioun vun der Survey lackele wollten. 1966 hunn de Laqueur an d'Jane Degras bei der Survey opgehalen an hunn, zesumme mam George Mosse, den Journal of Contemporary History, gegrënnt, deen zu London erauskoum. Den Intressi fir d'Sowjetunioun erwächt awer erëm Mëtt vun den 1980er Joren, woubäi hie vun 1965 bis 1989 Russland net méi besicht huet, awer nach driwwer gelies huet. Bei senger éischter Visite no 25 hat hien e Gespréich mam deemolegen Ausseminister Eduard Schewardnadse, an huet doropshin 3 Bicher iwwer d'Evénementer deemools an der Sowjetunioun geschriwwen: Déi éischt Monographie huet sech mam Opkomme vu rietse Gruppéierungen, déi zweet em Enthüllungen iwwer d'Stalin-Ära, an déi drëtt ëm déi politesch Verännerungen ënner dem Michail Gorbatschow befaasst.
George III. vum Vereenegte Kinnekräich
Hie war den drëtte brittesche Monarch aus dem Haus Hannover, ma deen éischten, deen a Groussbritannie gebuer gouf, an deen Englesch als Mammesprooch hat.
A seng Regierungszäit, déi bis dohi längst vun engem brittesche Monarch, falen de Gewënn vun de franséische Kolonien a Kanada an an Indien (1763), mee och de Verloscht vum gréissten Deel vun den nordamerikanesche Kolonien am Amerikaneschen Onofhängegkeetskrich (1775–1783), d'Koalitiounskricher géint Frankräich (1795-1815), déi mat der Néierlag vum Napoleon an der Schluecht vu Waterloo op en Enn goungen, an den Ausbau vun der brittescher Dominanz op de Weltmierer.
Walter Laqueur
De komplexen Noen a Mëttleren Osten
Ufanks wollt de Laqueur Expert fir den Noen a Mëttleren Oste ginn. Dëse Wonsch huet hien awer opginn, well en net genuch Arabesch konnt; dobäi huet hien et och als deprimant empfonnt keng Léisungen an de sëllege Konflikter z'erkennen. Trotzdeem huet hien Ufank vun den 1950er Joren e Buch iwwer den Nationalsozialismus a Kommunismus am Noen Oste geschriwwen.
George III. vum Vereenegte Kinnekräich
Déi zweet Hallschecht vu senger Herrschaft war hien ëmmer méi vun enger psychescher Krankheet geplot, soudatt vun 1811 u säin eelste Jong George d'Régence iwwerholl huet.
Zesumme mat senger Fra, der Sophie Charlotte vu Mecklenburg-Strelitz (1744-1818), hat hie 15 Kanner.
Boundless Informant
Boundless Informant (en: Informant ouni Grenzen) ass e Computersystem vum US-Geheimdéngscht National Security Agency (NSA). En ënnerläit der Geheimhaltung an ass programméiert fir aus enger grousser Mass vun noriichtendéngschtlechen Date mat Hëllef vun der Technik vum Data Mining signifikant Zesummenhäng erauszefilteren, notamment d'Bezéiungsgeflecht an de Beweegungsprofil vun enger eenzeler terrorverdächteger Persoun aus enger Onmass vun E-Mailen an Telefonsmetadate vu Millioune vu Mënschen.
Centre Wax
De Centre Wax ass e Kulturzentrum an der Rue de l'Église zu Péiteng, deen an der renovéierter Péitenger Millen ageriicht gouf an ënner der Gestioun vun der Konscht-Millen Péiteng a.s.b.l. steet.
Steierwon
Als Steierwon bezeechent een an der Eisebunnstechnik eng Voiture vun där aus de Mecanicien d'Lokomotiv vun der Ramm ka steieren. En erméiglecht et engem Zuch a béid Richtungen ze fueren ouni datt d'Zuchmaschinn muss ëmgesat ginn.
Centre Wax
D'offiziell Aweiung war den 18. Oktober 2012 a Presenz vun der Kulturministesch Octavie Modert.
Boundless Informant
D'Ëffentlechkeet ass den 8. Juni 2013 duerch de fréieren NSA-Mataarbechter Edward Snowden an engem Artikel vun der brittescher Zeitung The Guardian vu Boundless Informant gewuer ginn,.
Centre Wax
De Veräi Konscht-Millen Péiteng
D'Associatioun gouf den 28. Juni 2012 gegrënnt mam Zweck de Centre Wax ze verwalten a soziokulturell ze beliewen. President ass de Roger Klein.
Boundless Informant
Technik
De Boundless Informant System sammelt an analyséiert Daten, déi elektronesch Spionagetechnike wéi den Iwwerwaachungsprogramm PRISM an deem säi Virgänger, den Terrorist Surveillance Program, sech gekroopt hunn. Usätz fir déi Technologie gëtt et zanter laangem, mä de sënnvollen Ëmgank mat Big Data, also Datemasse vu Privatpersounen a Firmen, wéi se hautdesdaags zu 2.500.000 Yottabyte pro Dag ufalen, ass eréischt zanter zirka 2010 méiglech. E streng geheimt Dokument dat dem Guardian zougespillt gouf, gëtt un, datt dee System "bal an Echtzäit" Äntwerten op Froe wéi "Wéi eng Ofhéierdicht hu mer am Land X?“ liwwere kéint.
Big Data fale virun allem opgrond vum explosiounsaartege Wuesstem vu Kommunikatioun iwwer Sozial Netzer a mat Smartphonen un, an hu bis ewell wéinst hirer ongeuerdneter Struktur an hirer schirer Mass als net auswäertbar gegollt. Eng vum Guardian verëffentlecht Ofhéierlandkaart weist d'global Dimensioun vun der Datenanalys: Eleng am Mäerz 2013 huet d'NSA deemno 97 Milliarden Datesätz weltwäit gesammelt. Fir d'Daten auswäertbar ze maachen huet sech an de Geheimdéngschter eng grondsätzlech Verännerung vum Denkusaz vollzunn: Amplaz no Inhalter an den Noriichten (Telefonater, E-Mailen, Postingen) ze sichen, liwwere schonn déi dateméisseg kleng Zäit- an Uertsstempel vun Noriichte sou vill Informatioun iwwer eng Persoun, datt een e Beweegungsprofil an domat en Iwwerwaachungsprofil opstelle kann. Zum mathematesche Geschier vun där Form vun der Analys gehéiert virun allem d'Trilateratioun. D'Argument, et këmmert ee sech nëmmen a bestëmmten Eenzelfäll ëm d'Inhalter vun Noriichten, ass fir Boundless Informant irrelevant.
Fir d'Späichere vun den Date fir d'Auswäertung duerch Boundless Informant si Groussrechner a Software aus dem Beräich vun der Kënschtlescher Intelligenz néideg, wéi se ënner anerem vun IBM a sengem Watson Fuerschungszentrum produzéiert ginn. D'NSA baut extra dofir den Utah Data Center, e Rechenzentrum an de Bierger vun Utah, deen am September 2013 fäerdeg gi soll. E weidert Datenzentrum vun der NSA, mat zwéin Drëttel vun der Gréisst vum Utah Data Center, ass grad am Bau am NSA-Haaptquartéier zu Fort George G. Meade.
Steierwon
Dromedar-Kompositioun
Eng Dromedar-Kompositioun, och nach Sandwich-Kompositioun genannt, ass den Zenario an deem eng Lokomotiv vun 2 Steierween encadréiert ass. An der Belsch gëtt eng Koppel InterCity-Zich tëscht Gouvy a Bréissel mat sou engem Zuch gefuer. D'CFL hate Versich mat hiren CFL-Dosto-Steierween an den CFL 4000 gemaach, hunn awer kee prakteschen Notze fir den Asaz vu sou enger Kompositioun fonnt.
Walter Laqueur
De komplexen Noen a Mëttleren Osten
No engem weidere laangen Openthalt an Israel huet de Laqueur The Road to War 1967 (daitsch: Nahost vor dem Sturm) verëffentlecht.
Jean Gaven
De Jean Gaven, gebuer de 16. Januar 1918 zu Saint-Rome-de-Cernon a gestuerwen de 5. Mee 2014 zu Paräis, war e franséische Schauspiller.
Bekannt Filmer mam Jean Gaven sinn den historeschen Drama Les sorcières de Salem (1957) vum Raymond Rouleau, Le bateau d'Émile (1962) vum Denys de La Patellière, Le Pacha (1968) vum Georges Lautner mam Jean Gabin, de Kriminalfilm La course du lièvre à travers les champs (1972) vum René Clément an den Drama L'été meurtrier vum Jean Becker.
Walter Laqueur
De komplexen Noen a Mëttleren Osten
2008 huet hien dunn erëm, am Kader vum 60. Joresdag vun der Grënnung vun Israel, eng kuerz fiktiv Geschicht vun Israel ënner dem Titel ''Disraelia. A Counterfactual History 1848-2008'' geschriwwen, deen als Optakt vun enger Serie vun Havard-Strategiepabeieren zum Noen Osten erauskomm ass.
An enger Denkfabrik zu Washington
An den 1970er Joren hu virun allem d'Geschteswëssenschaften an d'Weltpolitik ugefaangen, de Laqueur z'interesséieren, woubäi de Marxismus an d'Sowjetunioun ëmmer méi an den Hannergrond gerode sinn. En Ustouss dofir krut hie beim Besuch vun engem Washingtoner Thinktank.
1967 huet hien den Center for Strategic and International Studies (CSIS) fir d'éischt besicht, fir deen e vun 1969 bis 2001 geschafft huet, vun 1973 bis 2001 als Direkter. Wärend där Zäit konnt hie vill féierend Acteuren kenneléieren, a war souguer zweemol, an de fréien an an der Mëtt vun den 1990er Joren an enger Kommissioun aktiv wou hien Zougang zu geheimen Informatiounen hat.
1982 krut hien du vun der amerikanescher Stëftung Twentieth Century Fund den Optrag e Buch ze schreiwe mam Titel World of Secrets dat 1985 erauskoum. Am Kader vu senge Recherche konnt hien all nach lieweg CIA Direkteren, hir Stellvertrieder an d'Leeder vun e puer europäeschen an amerikaneschen Noriichtendéngschter befroen.
Interesse fir Terrorismus a Guerillabeweegungen
Des Weideren huet de Walter Laqueur zanter 1970 verstäerkt ugefaange sech fir politesch motivéiert Gewalt z’interesséieren, besonnesch den Terrorismus an d'Guerillabeweegung. Am Kader vu senge Recherchen zu de Partisanekricher ass hien dofir extra op Madrid, Helsinki, Wien an Dublin gereest. An den 1970er Joren huet hie seng éischt Studie iwwer de Guerillakrich geschriwwen, wou hie mat senger Schlussfolgerung a ville Punkte Recht sollt kréien. Hien hat virausgesot datt an absehbarer Zukunft éischter Terrorgruppe wéi Guerillabeweegungen entstoe géifen. Als Virreider vun der Geschichtsschreiwung iwwer den Terrorismus stounge seng zwou Studien History of Terrorism an Guerilla jorelaang op der zweeter Plaz vun de meescht zitéierte Bicher.
Obwuel hien als e Virreider an der Recherche vum Terrorismus gëllt huet hien net all Theemen déi sech mam Terror befaassen ugeschnidden. Terror-Ofwier huet hie beispillsweis bei senge Recherchen evitéiert.
Steierwon
Asaz zu Lëtzebuerg
Beim CFL kommen Dosto-Steierween zesumme mat den CFL 3000 an CFL 4000 an den Asaz. Grenziwwergräifend fueren CFL Steierween an d'Belsch bis op Gäilech, Attem a Virton. Zu Spëtzenzäite kommen d'Steierween bis Tréier, Wittlich a Cochem.
Als eenzeg auslännesch Eisebunn setzt d'SNCF Steierween zu Lëtzebuerg an.
Njasepetrowsk
Njasepetrowsk (op Russesch: Нязепетровск, op Baschkiresch: Наҙы-Петровск) ass eng Stad am Oblast Tscheljabinsk am Ural-Federatiounskrees a Russland. Si läit un den Uwännere vun de Flëss Ufa an Njasja, eng 150 km nordwestlech vun Tscheljabinsk.
Dominique Prado
D'Dominique Prado, gebuer als Dominique Pradeau de 24. Februar 1944 zu Paräis, ass eng franséisch Schauspillerin a klassesch Dänzerin.
Njasepetrowsk
Et ass de Verwaltungszentrum vum Distrikt Njasepetrowsk. Si huet Awunner (Stand ) an eng Fläch vu 27 km².
Njasepetrowsk gouf am Joer 1744 gegrënnt. 1944 krut se d'Stadrechter.
NGC 5189
Den NGC 5189 ass e planetareschen Niwwel am Stärebild Musca an huet eng Wénkelausdehnung vun 2,33' an eng visuell Magnitude vun 10,3 mag.
Den NGC 5189 gouf den 1. Juli 1826 vum James Dunlop entdeckt.
Gilbert Schmartz
De Gilbert Schmartz, gebuer den 22. Oktober 1937 zu Keel, ass e fréiere lëtzebuergesche Vëlossportler.
NGC 2257
Den NGC 2257 ass e Kugelstärekoup am Randberäich vun der grousser Magellanescher Wollek, am Stärebild Dorado um südleche Stärenhimmel.
Den Objet gouf den 30. November 1834 vum Astronom John Herschel entdeckt.
Manners (Moundkrater)
De Manners ass e ronnen, schosselfërmegen Aschlagkrater um westlechen Deel vum Mare Tranquillitatis um Äerdmound. Hien huet en héije Rand an e relativ flaachen Zentrum.
Pierre Vidal-Naquet
De Pierre Vidal-Naquet, gebuer den 23. Juli 1930 zu Paräis a gestuerwen den 29. Juli 2006 zu Nice, war e franséischen Historiker, dee sech virun allem mam antike Griicheland, der jiddescher Geschicht an der Zäitgeschicht befaasst huet.
Manners (Moundkrater)
Am Nordoste läit de Krater Arago a südlech kann een d'Kratere Ritter a Sabine erkennen.
De Krater gouf 1935 nom Russell Henry Manners (31. Januar 1800 – 9. Mee 1870) genannt. Hie war Admirol an der British Royal Navy a spéider President vun der Royal Astronomical Society.
Pierre Vidal-Naquet
Kandheet a Jugend
De Pierre Vidal-Naquet gouf an eng relativ räich jiddesch Famill gebuer. Säi Papp, de Lucien Vidal-Naquet, war e bekannten Affekot, dee sech wärend der Affär Dreyfus ganz kloer als Dreyfusard bekannt huet. Zudeem huet hie mam Alexandre Millerand zesummegeschafft. Scho fréi gouf de Lucien sengem Bouf ze verstoen, datt ee sech am Liewe politesch engagéiere muss: "Crois - moi, il faut être de gauche.". De Pierre gouf am politesche Sënn vill vu sengem Papp beaflosst. Wärend dem Zweete Weltkrich ass de Lucien Vidal-Naquet schonn zimmlech fréi an der Résistance aktiv ginn. Hien hat weeder seng jiddesch Ofstamung nach seng politesch Astellung verstoppt gehat, soudatt d'Famill sech no der däitscher Invasioun 1940 gezwonge gesouch, op Marseille ze plënneren. Zu Marseille goung de Pierre an de Lycée Perier. An dëser Schoul gouf hien eng éischt Kéier a sengem Liewe mat Antisemitismus konfontéiert. Bis dohin hat et fir hie keng grouss Roll gespillt, datt hie vu jiddescher Ofstamung war; seng Elteren hunn hien a seng Geschwëster wéineg am Sënn vu reliéser Traditioun erzu gehat. A senger Famill war d'Politik kloer méi wichteg wéi d'Relioun.
Am Mee 1944 goufen d'Margot an de Lucien Vidal-Naquet zu Marseille vun der Gestapo verhaft an op Auschwitz verschleeft, wou se ermuert goufen. De Pierre Vidal-Naquet huet sech bei senger Groussmamn verstoppt. Hien huet an där Zäit Wierker vum Charles Péguy, Jean Racine, oder d'Illiad vum Homer gelies. Déi tragesch Lecture sollt hie säi Liewe laang markéieren.
Buerg Eyneburg
D'Eyneburg ass eng Buerg zu Hergenrath bei Kelmis, an der Belsch. Den Numm Eyneburg geet op d'Famill von Eyneberghe zeréck, där s'am 13. Joerhonnert gehéiert huet. Do dernieft gëtt si dacks vun de Leit aus der Géigend Emmaburg genannt, wat op eng Legend zeréckgeet, datt d'Emma,soit-disant eng Duechter vum Karel de Groussen, do mat hirem Amant Einhard gewunnt soll hunn.
Pierre Vidal-Naquet
Kandheet a Jugend
Zu der selwechter Zäit huet hie säin Intressi fir d'Geschicht an d'Literatur entdeckt. Hien huet seng perséinlech Tragik mat der Literatur verbonnen. A senge Memoiren La brisure et l'attente fënnt ee schonn am Titel déi Notioun vu "Broch/Brisure", mä och dat zweet Kapitel vum Buch, wou et ëm d'Deportatioun vu sengen Elteren, säi Liewen als Flüchtling mä awer och d'Entdeckung vun der Literatur an der Geschicht geet, bezeechent de Vidal-Naquet selwer als Brisure. Et ass eng Episod vu sengem Liewen déi hie staark beaflosse wäert.
Nom Zweete Weltkrich goung de Vidal-Naquet zeréck op Paräis wou e säi Lycée als éischt am Lycée Carnot an duerno am Lycée Henry IV gemaach huet. Nom Bac goung e fir en "année de khâgne" zeréck op Marseille, fir sech op eng Universitéit firzebereeden. Wärend deem Joer gouf e sech sécher datt e wéilt Historiker ginn. A senge Memoirë schreift en: "Faire l'Histoire, c'était pour moi le meilleur moyen de m'intéresser à tout ce qui me passionait, l'Histoire elle-même, bien entendu, surtout contemporaine, que j'appréhendais avec quelques cadres marxistes, la philosophie et la littérature, c'est-à-dire la poésie, le roman et le théâtre. Au-delà de cette recherche de totalité, l'Histoire pour moi est née d'une réflexion sur la tragédie".
Buerg Eyneburg
Et ass eng vun de wéinegen Héichtebuergen am fréieren Herzogtum Limburg, wou déi meescht aner Buergen, déi et do gëtt, an Däller louchen, a mat Waassergrief geschützt waren.
Pierre Vidal-Naquet
Den universitäre Parcours
De Pierre Vidal-Naquet huet am Ufank "lettres classiques" a Geschicht studéiert, huet sech dunn awer séier entscheet fir nëmme Geschicht ze studéieren. 1955 krut hie säin Doktertitel. Nodeem en een Joer an engem Lycée zu Caen Schoul gehalen hat, gouf en Asssitent vun der Faculté des Lettres vun Universitéit vu Caen.
Buerg Eyneburg
D'Eyneburg gouf eng éischt Kéier 1260 an engem Dokument ernimmt. Noodeems s'eng Zäitchen am Besëtz vun der Famill von Eyneberghe war, goung se, nom Bestietnes vun der leschter Ierwin aus där Famill mam Daem von den Bongaert, un déi Famill iwwer. Hier Duechter Bela van den Bongaert huet sech mam Arnold von Tzevel bestuet, sou datt d'Buerg 1430 un d'Famill Tzevel iwwergoung, an eng Generatioun méi spéit dann, bei engem weidere Bestietnes, un d'Famill Dobbelstein zu Donrath, an där hirem Besëtz se déi nächst 3 Joerhonnerte bleiwe sollt.
Pierre Vidal-Naquet
Den universitäre Parcours
1960 huet hie misse seng Beschäftegung un der Universitéit fir ee Joer ënnerbrieche well en d'Petitiuon vum Manifeste 121 ënnerschriwwen hat. Vun 1961 bis 1968 huet hie fir d'Universitéit Lille geschafft, gläichzäiteg vun 1964 bis 1966 war en am CNRS vu Lyon agestallt. . Duerno goung de Vidal-Naquet an d'École des hautes études en sciences sociales, wou e vun 1966 un enseignéiert huet an och spéider Direkter gouf. Ausserdeem koum hien an d'Direktioun vum Centre Louis–Grenet wou en den Nofollger vum Jean–Pierre Venant gouf. Mat him zesummen huet e verschidde wëssenschaftlech Artikelen a Bicher publizéiert.
Buerg Eyneburg
1640 ass d'Buerg ofgebrannt; se gouf ënnert dem Johann von Dobbelstein 1648 nees nei opgebaut. 1786 huet de Barong Karl August Dobbelstein von Donrath dem Rainer Josef Turbet vun Oochen d'Buerg verkaaft. Am 19. Joerhonnert huet s'e puermol de Proprietaire gewiesselt. 1897 huet den Oochener Duchfabrikant Theodor Nellessen se kaaft a bis 1900/1901 deels nei opbauen a renovéiere gelooss. Zu där Zäit gouf och déi neigotesch Kapell derbäi opgeriicht. 1958 huet d'Famill Nellessen se der Hergenrather Kalkwerke A.G. vekaaft.
Pierre Vidal-Naquet
Den Historiker
De Pierre Vidal–Naquet vertrëtt d'Meenung, datt en Historiker net dofir do ass fir Theorien opzestellen mä dofir, d'Wourecht sou objektiv wéi méiglech ze presentéieren. Hien ass en engagéierten Historiker dee sech vehement géint den Algeriëkrich gewierthuet. Politesch ass hie ganz kloer lénks ze placéieren.
Buerg Eyneburg
Den 18. Juli 1966 gouf d'Eyneburg ënner Monumenteschutz gestallt.
Pierre Vidal-Naquet
Den Historiker
Dem Vidal-Naquet säin Intressi an der Fuerschung gëllt dräi Haaptpunkten: dem anticken Griicheland, der Geschicht vun de Judden an dem Kampf géint den Negationismus vun der Shoah an drëttens der Zäitgeschicht an de Problemer fir déi hie sech asetzt.
Buerg Eyneburg
2001 huet d'Eyne GmbH se kaaft, fir do en europäeschen Zentrum fir en erliefbaart Mëttelalter dran z'amenagéieren.
Pierre Vidal-Naquet
Den Historiker
Hie leet vill Wäert op eng wourechtsgetrei Geschichtsschreiwung. E Schlësselerlierfnis heifir war säi Papp: Dësen huet him als Jugendleche vun der Affär Dreyfus erzielt. De Pierre ass sech bewosst ginn datt d'Manéier wéi d'Geschicht duergestallt gëtt net onbedingt deem entsprécht, wéi et a Wierklechkeet war. Säi ganzt Liewen huet hie sech dofir fir eng realitéitsgetrei Geschichtschreiwung engagéiert, souguer nach e puer Méint viru sengem Doud, wou en eng Petitioun fir d'Fräiheet vun der Geschicht (Pétition pour la liberté de l'Histoire) ënnerschriwwen huet.
Buerg Eyneburg
Zanter 2011 steet se eidel.
Konferenz vu Jalta
D'Konferenz vu Jalta (och alt Krim-Konferenz genannt) war eng diplomatesch Reunioun vun der alliéierte Staatscheffe Franklin D. Roosevelt (USA), Winston Churchill (Vereenegt Kinnekräich) a Josef Stalin (UdSSR) zu Jalta, enger Biederstad op der Krim, déi vum 4. bis den 11. Februar 1945 goung.
Pierre Vidal-Naquet
Den Historiker
E weidert Engagement vum Pierre Vidal–Naquet ass de Kampf géint d'Folter am Algerienkrich. Hien ass e militante Mënschrechtler. E Beispill fir säin Engagement ass d'Affär Audin: An där Affär geet et ëm e jonke Mathematiker deen Asssistent op der Faculté des Sciences zu Alger war an dee spuerlos verschwonnen ass. De Vidal–Naquet huet sech mat aneren Universtairen zesummegedoen, ë. a. och dem Mathematiker Lucien Schwarz, dem Grënner vum Comité Audin. De Vidal–Naquet huet Artikelen iwwer dat Evenement publizéiert a sech ëffentlech géint Folter am Algerienkrich agesat, an der Hoffnung d'ëffentlech Meenung fir dat Theema ze sensibiliséieren an ze mobiliséieren.
A sengem 1989 publizéierte Wierk Face à la raison d'Etat: un historien dans la guerre d'Algerie setzt hie sech mat der Fro auserneen, wéi wäit dee militanten Aktivismus am Zesummenhang mat sengem Beruff als Historiker zesummegeet. Hie gesäit d'Roll vum Historiker ganz kloer als "témoin de la Vérité".
Konferenz vu Jalta
Et war déi zweet vun dräi Reuniounen op héchstem Niveau vun de "Groussen Dräi" am, respektiv nom Zweete Weltkrich (1939–1945).
Bou (Sträichinstrument)
De Bou ass bei Sträichinstrumenter deen hëlzene Staf, dee mat Päerdshoer bespaant ass. Doduerch, datt d'Hoer um Bou iwwer d'Saite vum Instrument hin an hier gezu ginn, entsteet duerch de Stick-Slip-Effekt eng Vibratioun an domat den Toun.
Martin Ryle
De Sir Martin Ryle, gebuer de 27. September 1918 zu Brighton a gestuerwen de 14. Oktober 1984 zu Cambridge war en brittesche Radioastronom, deen en neiaartegt Radioteleskopsystem entwéckelt hat, dat fir genee Positiounsbestëmmunge vu schwaache Radioquelle gebraucht gouf. Fir déi Leeschtung krut hien zesumme mam Antony Hewish am Joer 1974 den Nobelpräis fir Physik.
Liewen
De Ryle war en Neveu vum brittesche Philosoph Gilbert Ryle. No sengem Physikstudium op der University of Oxford 1939, hat hie wärend dem Zweete Weltkrich bei der Entwécklung vum Radar matgeschafft. Nom Enn vum Krich krut hien e Stipendium am Cavendish Laboratory vun der University of Cambridge, wou hie vun 1948 bis 1959 Dozent war. 1957 gouf hien Direkter vum Mullard-Radioastronomie-Laboratoire an 1959 Professer fir Radioastronomie. Zanter 1952 war hie Member vun der Royal Society a vun 1972 bis 1982 Haffastronom. A senge leschte Liewensjoren hat hie sech fir déi nuklear Ofrëschtung agesat. De Ryle war Amateurfunker an hat d'Ruffzeeche G3CY.
Wëssenschaftlech Leeschtung
Wärend senge fréiere Joren zu Cambridge hat hien eng Radioastronomiegrupp geleet, an där Kataloge mat kosmesche Radioquellen opgestallt goufen. Wichteg bei där Aktivitéit war d'Opstelle vum "Third Cambridge Catalogue" ("3C"), deen e wichtegt Hëllefsmëttel bei der Entdeckung vum éischte quasistellaren Objet ("Quasar") 3C 273 war. Ufanks der 1960er Joren hunn dem Ryle seng Aarbechten um Mullard-Observatoire d'Theorie vum Urknall ënnerstëtzt. Fir kosmesch Radioquellen z'observéieren, déi wäit ewech leien, wéi Quasaren, hat de Ryle d'Apertursynthes entwéckelt. D'Grondlag dofir hat eng Interferometermethod geliwwert, déi schonn 1891 vum Albert Abraham Michelson fir astronomesch Zwecker agesat gouf. D'Apertursynthes vum Ryle hat no follgendem Prinzip funktionéiert: D'Opléisung hänkt vun der Basislinn of, also vun engem Teleskopenofstand, woubäi een da méi genee Informatiounen iwwer d'Struktur vun enger Radioquell kritt, wann d'Observatioune mat ënnerschiddlechen Antennenofstänn gemaach ginn. Duerch d'Zesummeschalte vu verschiddene raimlech getrennten Teleskopen an där doduerch vergréisserter Wénkelopléisung gouf et méiglech, d'Radioquellen op der Sonn, Radiogalaxien, Quasaren a. ä. kosmesch Radiostraler genee ze lokaliséieren.
Duerch déi Method gouf d'Lokaliséierung vum éischte Pulsar méiglech.
Cepheus (Moundkrater)
De Cepheus ass en Aschlagkrater op der nordëstlecher viischter Moundsäit. Hie läit südliech vum Krater Atlas, südwestlech vum Krater Oersted an nordwestlech vum Krater Franklin. Säi Rampli ass terrasséiert an normal erodéiert, am Nordoste gëtt hie vum Niewekrater Cepheus A iwwerlagert. En huet en Zentralbierg.
Martin Ryle
Wëssenschaftlech Leeschtung
Fir déi bunnbriechend Leeschtung krut hien 1974 zesumme mam Antony Hewish den Nobelpräis fir Physik, woubäi fir d'éischt en Nobelpräis als Unerkennung fir astronomesch Fuerschung vergi gouf.
Pierre Vidal-Naquet
Den Historiker
En anere Punkt fir deen den Historiker sech asetzt ass de Kampf géint de Kolonialismus deen de Vidal-Naquet als ongerecht a mënscheveruechtend empfonnt huet. Et huet warscheinlech och mat senger Ausernanersetzung mam Kolonialismus ze dinn, datt hie sech sou staark fir d'Wourecht vun der Geschicht agesat huet, wann ee weess, datt virun allem an der Kolonialzäit d'Geschicht dacks verfälscht gouf. Seng Thèsen iwwer den Israel–Palestina–Konflikt hunn dem Vidal–Naquet munnech Kritik abruecht.
La notte di San Lorenzo
Ëm wat geet et am Film?
An der Toskana am Zweete Weltkrich zéien déi däitsch Truppe sech zeréck a wëllen en Duerf zerstéiere fir d'Avance vun den Alliéierten an de Partisanen ze stoppen. Déi Däitsch dreiwen d'Awunner vum Duerf an der Kierch zesummen an ermuerden se do. En Deel vun de Awunner kann awer fortlafen. Si hëllefen de Partisane géint déi däitsch Arméi ze kämpfe bis si vun den amerikaneschen Zaldote befreit ginn.
Saint-Didier-sur-Chalaronne
Saint-Didier-sur-Chalaronne ass eng franséisch Gemeng am Departement Ain (01) an der Regioun Auvergne-Rhône-Alpes.